L’Alcalde de Burjassot, Rafa García, sol·licita a Joan Calabuig incloure Les Sitges en les rutes turístiques de la capital
2025-07-24

L’Alcalde de Burjassot, Rafa García, ha visitat aquest matí (21-07-2016) el Pati de les Sitges al costat de Joan Calabuig, Primer Tinent d’Alcalde de l’Ajuntament de València i responsable també de Turisme, Antonio Bernabé, responsable de la Fundació de Turisme València, així com Jose Ruiz, Diputat provincial i regidor de Burjassot, i Olga Camps, Manuel Perez i Manuel Lozano, també regidors de l’equip de govern, per a portar avant entre les dues institucions la promoció del patrimoni comú, la seua posada en valor i la seua inclusió en els circuits turístics d’ambdues ciutats.

La intenció és, segons l’Alcalde de Burjassot, “sumar esforços i voluntats perquè entre tots dos consistoris puguem revaloritzar un monument tan important com és el Pati de Les Sitges, graner de València durant segles, i patrimoni de gran valor per a la nostra ciutat. Creiem que és vital poder incloure aquest espai en les rutes turístiques de la pròpia ciutat de València, ja que Les Sitges van ser les que van alimentar a la capital durant centenars d’anys, amb la qual cosa, és lògic que igual que es visita l’Almudín o altres monuments, la història de València també explique a aquells que la visiten, l’important paper que va fer el Pati de Les Sitges durant moltíssims anys en la vida de la ciutat”.

Entre les dues institucions s’ha recalcat la voluntat de sumar esforços, projectes i ganes de treballar per a poder posar en valor aquest monument, propietat de l’Ajuntament de València, i l’ús del qual pertany al de Burjassot. “Si vam sumar voluntats segur que aconseguim més coses, si València rep dos milions de visitants i part d’ells també s’interessen pel monument del Pati de Les Sitges, ja que la pròpia capital ho inclou també en les seues rutes, tot redundarà en benefici de la nostra ciutat, de Burjassot, de la pròpia capital, de València, i del monument únic quasi en el món, el Pati de les Sitges”, apunta l’Alcalde.

Tant Joan Calabuig com Antonio Bernabé han destacat el valor històric del Pati, del conjunt monumental, i durant la visita han mostrat un gran interès per tots els aspectes històrics del mateix, així mateix han reafirmat la voluntat de col·laboració entre els dos Ajuntaments. El propi Joan Calabuig ha assegurat després de la visita que “anem a incorporar el monument a l’oferta turística de la ciutat i ho inclourem en el desenvolupament del producte de turisme cultural”.